OpenLLM-France/wikimedia huggingface dataset:
# Les Cases Blanques

Les Cases Blanques és un edifici del municipi d'Avinyonet del Penedès (Alt Penedès) protegit com a bé cultural d'interès local. La masia va ser bastida possiblement el segle xviii.

## Descripció

La masia està situada a prop del nucli de l'Arboçar de Dalt, envoltada de terres de conreu. Presenta estructura basilical, i consta de planta baixa, pis i golfes. Les cobertes són de teula àrab, a dues vessants. El portal principal d'accés és d'arc de mig punt, adovellat. Les golfes tenen obertures d'arc de mig punt. Les finestres són emmarcades per carreus de pedra, que també són utilitzats a les cantoneres.

## Referències

* 1 2 «Les Cases Blanques». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Les mil i una nits (pel·lícula de 1974)

* Aquest article tracta sobre una pel·lícula. Vegeu-ne altres significats a « Les mil i una nits».
Les mil i una nits (Il Fiore delle mille e una notte) és una pel·lícula italiana dirigida per Pier Paolo Pasolini, estrenada el 1974. Ha estat doblada al català.

## Argument

Nourredine és un jove sense feina que es passeja per un mercat. Hi troba Zoumourrhoud, una jove esclava que decideix lliurar-se-li. S'enamoren, però Zoumourrhoud es fa agafar per un home de qui s'ha burlat en el mercat. Nourredine decideix marxar a la seva recerca i trobar-la. De camí, troba diverses persones que li conten diverses faules i històries. Durant aquest temps, Zoumourrhoud ha fugit, s'ha fet passar per un home i s'ha convertit en el nou rei de la ciutat, aprofita el seu estatus per venjar-se dels homes que li han fet mal en el passat, i per fer cridar Nourredine, així els amants es retroben.

## Repartiment

* Ninetto Davoli: Aziz
* Franco Citti: el dimoni
* Tessa Bouché: Aziza
* Margaret Clementi
* Ines Pellegrini: Zumurrud
* Franco Merli: Nur Er Din
* Francelise Noel
* Ali Abdulla
* Christian Aligny

## Premis i nominacions

* Grand Premi del Festival de Cannes 1974

## Referències

* ↑ esadir.cat. Les mil i una nits. esadir.cat.
* ↑ «I fiore delle mille e una notte». The New York Times.
# Manuel Mur Oti

Manuel Mur Oti (Vigo, 25 d'octubre de 1908 - Madrid, 5 d'agost de 2003) va ser un director de cinema, guionista, poeta i novel·lista espanyol. Guardonat amb el Goya d'Honor de l'Acadèmia de Cinema d'Espanya en 1993.

## Biografia

Als 13 anys viatja a Cuba, on estudia Dret i Literatura, i posteriorment viatja a altres països. Torna a Espanya en 1949. És llavors quan crea el seu productora de cinema, Celtic Films.

## Trajectòria
### Director

* 1976 Morir... dormir... tal vez soñar
* 1975 La encadenada
* 1966 El escuadrón del pánico
* 1966 Nuestro regimiento
* 1965 Loca juventud
* 1965 La otra cara del espejo (sèrie de televisió)
* 1962 Milagro a los cobardes
* 1962 A hierro muere
* 1960 Una chica de Chicago
* 1959 Pescando millones
* 1959 Duelo en la cañada
* 1957 La guerra empieza en Cuba
* 1957 El batallón de las sombras
* 1956 Fedra
* 1955 Orgullo
* 1953 Condenados
* 1951 Cielo negro
* 1949 Un hombre va por el camino

### Como guionista

* 1979 La barraca (serie)
* 1978 Cañas y barro (serie)
* 1976 Morir... dormir... tal vez soñar
* 1975 La encadenada
* 1966 El escuadrón del pánico
* 1965 Loca juventud
* 1962 Milagro a los cobardes
* 1961 Teresa de Jesús
* 1960 Una chica de Chicago
* 1959 Pescando millones
* 1959 Duelo en la cañada
* 1957 La guerra empieza en Cuba
* 1957 El batallón de las sombras
* 1956 Fedra
* 1955 Orgullo
* 1953 Condenados
* 1951 Cielo negro
* 1949 Un hombre va por el camino
* 1949 Alas de juventud
* 1949 Noventa minutos
* 1948 El huésped de las tinieblas
* 1947 Cuatro mujeres

### Com a actor

* 1985 La noche del cine español
* 1978 Memorias del cine español
* 1953 Segundo López, aventurero urbano

## Premis

* 1949: Premi Jimeno del Cercle d'Escriptors Cinematogràfics per Un hombre va por el camino.

## Referències

* ↑ El director Manuel Mur Oti rep el Goya d'Honor en 1993. Consultat el 9 de gener de 2016.
* ↑ Con Manuel Mur Oti desaparece un genio que anduvo suelto, ABC, 7 d'agost de 2003
* ↑ «Medallas del CEC a la producción española de 1949». Círculo de Escritores Cinematográficos. Arxivat de l'original el 2020-08-01. [Consulta: 23 abril 2016].

## Enllaços externs

* Las negras sombras de Manuel Mur Oti | por Henrique Lage
# Museu Internacional de la Creu Roja i la Mitja Lluna Roja

El Museu Internacional de la Creu Roja i la Mitja Lluna Roja (en francès: Musée international de la Croix-Rouge et du Croissant-Rouge) és un museu situat a Ginebra, Suïssa. Es va obrir el 1988 i va experimentar una important reforma durant el 2011 fins al 2013.
Presenta l'exposició permanent “L'aventura humanitària” a través de tres problemes contemporanis: Defensar la dignitat humana (Gringo Cardia, Brasil), Reconstruir els vincles familiars (Diébédo Francis Kéré, Burkina Faso), Reduir els riscos naturals (Shigeru Ban, Japó). Dotze testimonis tracen el fil principal de “L'aventura humanitària”. Primer donen la benvinguda als visitants en un dispositiu escenogràfic i després els acompanyen en el seu recorregut per l'exposició.
El 2012, el museu va ser molt criticat per una multitud de grups internacionals de defensa contra el tabaquisme i la salut al haver finançat la seva renovació a partir de la col·laboració de la multinacional del tabac Japan Tobacco International (JTI) que van considerar com una mala actuació per a una organització que té com a missió "protegir la vida i la salut i respectar els éssers humans”. El director del museu va admetre que havien comès un error en acceptar els diners i va decidir retornar-los a JTI.

## Referències

* ↑ «Red Cross museum tries to return tobacco money» (en anglès). swissinfo.ch Corporation. [Consulta: 13 agost 2019].
* ↑ Davaris, Sophie «L'industrie du tabac finance la Croix-Rouge genevoise» (en francès). TDG Tribune de Genève, 11-09-2012. ISSN: 1010-2248.
* ↑ Davaris, Sophie «Croix-Rouge: le Musée renonce à l'argent du tabac» (en francès). TDG, 23-02-2013. ISSN: 1010-2248.
# Datxne

«Datxne» té aquests significats:
* Datxne (Bakhtxissarai), localitat del districte de Bakhtxissarai, a la República Autònoma de Crimea, a Ucraïna
* Datxne (Sudak), localitat del districte de Sudak, a la República Autònoma de Crimea, a Ucraïna
# Eugenio del Hoyo Manjón

Eugenio del Hoyo Manjón (Villayuda, avui integrat a Burgos, 1867 - Barcelona, 1909) fou un dels afusellats pels fets de la Setmana Tràgica. Havia estat membre de la guàrdia civil (1891-1908), i entrà en el cos de guàrdies de seguretat de Barcelona poc abans de l'inici de la Setmana Tràgica. Era de baixa de malaltia, però el 28 de juliol va disparar contra una patrulla de soldats des d'un balcó dels carrers Arc del Teatre i Montserrat. Tot i que no va ferir ningú ni fou un líder destacat, fou jutjat en un consell de guerra i condemnat a mort sota l'acusació de rebel·lió militar. Fou afusellat al Castell de Montjuïc el 13 de setembre de 1909.

## Referències

* Fotografia a la biblioteca Francesc Ferrer i Guàrdia.

## Bibliografia

* Antoni Dalmau Set dies de fúria Columna edicions, 2009
# Collada dels Maçaners

La Collada dels Maçaners és una collada situada a 1.108,1 m alt del límit dels termes comunal de Serrallonga, de la comarca del Vallespir, a la Catalunya del Nord, i municipal d'Albanyà, de la de l'Alt Empordà. És a l'extrem sud-est del terme de Serrallonga i al nord del d'Albanyà, a prop del límit amb Costoja. És a l'extrem oriental de la Serra Llobera.

## Referències

* ↑ La Collada dels Maçaners en els ortofotomapes de l'IGN
# Collader

Un collader, una collada, un fustegal o fusteguer és una eina formada per una barra de fusta un poc corbada i amb una mossa a cada cap, que, col·locada al coll, serveix per a carregar galledes d'aigua o altres càrregues a cada cap,.

## Ús

A Europa Occidental, era emprat sobretot per les dones per carregar aigua o llet, però ha caigut en desús. A l'Àsia oriental, en canvi, encara és d'ús freqüent, i fins i tot es considera un símbol de la regió. A més a més de servir per a dur càrregues d'un punt a l'altre, sovint l'empren venedors ambulants com a botiga mòbil, amb cistelles plenes de productes per vendre.

## Forma

A Europa, el collader sol ser una barra de fusta lleugerament corbada, pensada per anar al clatell, a tall de jou, amb les càrregues a costat i costat del portador. Sovint porta una mossa a cada cap per col·locar-hi dues galledes o cabassos. Al nord d'Europa, sol tenir una corda a cada cap per a penjar-hi la carrega arran de les mans del portador.
A l'Àsia oriental, en canvi, sovint és fet de bambú i es carrega en una sola espatlla amb una càrrega al davant del portador i l'altra al darrere. D'aquesta manera, és més fàcil de navegar zones molt transitades, com carrers urbans.

## Referències

* ↑ Vivències a la Cerdanya a principis de segle. Puigcerdà: Institut d'Estudis Ceretans, 1999.
* 1 2 Alcover, Antoni M.; Moll, Francesc de B. «Collader». A: Diccionari català-valencià-balear. Palma: Moll, 1930-1962. ISBN 8427300255.
* 1 2 «Shoulder pole or carrying pole» (en anglès). Yale Peabody Museum. Arxivat de l'original el 2015-12-22. [Consulta: 16 gener 2003].
# Collades de Baix

Les collades de Baix són unes collades situades entre 1.019,5 i 1.076,4 metres d'altitud del terme municipal de Conca de Dalt (antic terme d'Hortoneda de la Conca), al Pallars Jussà.
Són al camí de pujada a Sant Corneli, a la part de llevant d'aquest serrat, prop d'on enllaça amb el cim de Montagut. Al seu est-nord-est hi ha les collades de Dalt, a poca distància. El seu territori pertanyia a l'antic poble del Mas de Vilanova o Vilanoveta.
Hi passa el camí de Sant Corneli, que des de les Collades segueix cap a ponent per tal de pujar al cim d'aquesta serra i muntanya. A l'entorn d'aquestes collades es configura la partida rural de les Collades de Baix.

## Enllaços externs

* Institut Cartogràfic de Catalunya; cal fer dos passos d'aproximació
# Cliff Allison

Henry Clifford Allison va ser un pilot de curses automobilístiques britànic que va arribar a disputar curses de Fórmula 1.
Cliff Allison va néixer el 8 de febrer del 1932 a Brough, Westmorland, Anglaterra i va morir el 7 d'abril del 2005 també a Brough, Anglaterra.

## A la F1

Va debutar a la segona cursa de la temporada 1958 (la novena temporada de la història) del campionat del món de la Fórmula 1, disputant el 18 de maig del 1958 el GP de Mònaco al Circuit de Montecarlo.
Cliff Allison va participar en un total de divuit curses puntuables pel campionat de la F1, disputant-les en quatre temporades diferents (1958 - 1961), assolí un segon lloc com a millor resultat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1958 | Team Lotus | Lotus | Climax | ARG | MON 6 | HOL 6 | 500 | BEL 4 | FRA Ret | GBR Ret | | | ITA 7 | MAR 10 | 18è | 3 |
| 1958 | Team Lotus | Lotus | Climax | | | | | | | | ALE 10 | | | | 18è | 3 |
| 1958 | Scuderia Centro Sud | Maserati | Maserati | | | | | | | | | POR Ret | | | 18è | 3 |
| 1959 | Scuderia Ferrari | Ferrari | Ferrari | MON Ret | | | | | | | | | | | 17è | 2 |
| 1959 | Scuderia Ferrari | Ferrari | Ferrari | | 500 | HOL 9 | FRA | GBR | ALE Ret | POR | ITA 5 | USA Ret | | | 17è | 2 |
| 1960 | Scuderia Ferrari | Ferrari | Ferrari | ARG 2 | MON NVQ | 500 | HOL | BEL | FRA | GBR | POR | ITA | USA | | 12è | 6 |
| 1961 | UDT-Laystall Racing Team | Lotus | Climax | MON | HOL | BEL NVS | FRA | GBR | ALE | ITA | USA | | | | 21è | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 18 | 0 | 1 | 0 | 0 | 11 |
# Conall Crandomna

Conall Crandomna, o Conall I, va ser un monarca, co-rei dels escots de Dál Riata del 650 al 660.

## Vida

Fill menor d'Eochaid Buide, va succeir a Ferchar mac Connaid al tron de Dál Riata juntament amb el seu cosí Dúnchad mac Conaing o Dubhan. Després de la desaparició d'aquest l'any 654, va regnar en solitari fins a la seva pròpia mort el 660.
El repartiment del poder al regne de Dál Riata és una de les conseqüències del desastrós regnat de Domnall Brecc, que havia afeblit molt la influència dels descendents d'Áedán mac Gabráin al Cenél Gabrain.
Conall Crandomna va deixar dos fills que es van succeir al tron de Dalriada:
* Máel Dúin mac Conaill
* Domnall Donn mac Conaill

## Referències

* ↑ Anderson, 2011, p. 218.
* ↑ Annals d'Ulster, AU 660.3.
* ↑ Fraser, 2009, p. 283, Taula 10.3: Cenél nGabráín (706-741).

## Bibliografia

* Anderson, M. O.. Kings and Kingship in Early Scotland (llibre). John Donald, 2011. ISBN 9781906566302.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
# Cocculus carolinus

Cocculus carolinus és una planta perenne del gènere Cocculus. És indígena d'uns quants estats del sud i del mitjà oest dels Estats Units. Pot ser una planta molt invasora i difícil de controlar.
Té unes fulles ovalades o en forma de cor, i unes flors petites de color verd. El fruit vermell apareix entre juny i agost.

## Referències

* 1 2 «Cocculus carolinus». Native Plant Database. University of Texas at Austing.
# Cochran (cràter)

Cochran és un cràter d'impacte en el planeta Venus de 100 km de diàmetre. Porta el nom de Jacqueline Cochran (c 1906-1980), aviadora estatunidenca, i el seu nom va ser aprovat per la Unió Astronòmica Internacional el 1985.

## Referències

* ↑ «Cochran». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Colla Bastonera de Gràcia Cop a Cop

La Colla Bastonera de Gràcia Cop a Cop és una colla bastonera nascuda el març del 2007. La primera actuació va ser durant la Festa Major de Gràcia, on havia estat convidada per la comissió de festes. Els membres de la colla van vestits amb pantalons i camisa blancs i faldilla negra. La faixa és de color grana, els camalls negres i les espardenyes duen betes també negres. A la camisa hi ha l'escut de la colla cosit al braç esquerre, i alguns balladors llueixen el mocador blau de la vila de Gràcia.
La colla bastonera ha fet actuacions a poblacions de tots els territoris de parla catalana i també a Galícia i Occitània. És una de les colles que formen Bastoners Solidaris.

## Referències

* ↑ «Colla Bastonera de Gràcia Cop a Cop». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Coll farcit

El coll farcit (en francès, cou farci) és un companatge occità que es fa amb carn picada de porc, fetge gras, tòfona, molla de pa, llet i ous, tot cuit i conservat en greix d'oca o ànec i embotit a la pell del coll d'un ànec. Té l'aspecte d'una mena de botifarra de peltrú, i en tallar-lo sol haver un gran tros de fetge gras al mig, envoltat de la carn picada barrejada amb els altres ingredients i envoltat per la fina capa de pell i greix. Es talla a rodanxes i es menja amb pa, o de vegades en amanides.
# Convulsió

Una convulsió és la contracció violenta i involuntària d'un o més músculs d'un o més membres del cos. Les convulsió s es classifiquen segons la durada de les contraccions: les convulsions tòniques, en les quals la contracció muscular és perllongada; i les convulsions clòniques, en les quals es tracta de sacsejades musculars de curta durada (mioclònies).
Les convulsions són la traducció d'un sofriment dels centres nerviosos de l'encèfal o de la medul·la espinal. S'observen normalment en l'epilèpsia (convulsions epilèptiques) i en l'encefalopatia tòxica o metabòlica. També poden aparèixer en la síndrome neurolèptica maligna, la síncope convulsiva, després d'una anòxia cerebral transitòria o d'un cop de calor i com a conseqüència d'una intoxicació per mercuri, plata o plom, per exemple. Les crisis convulsives poden també no tenir cap causa orgànica i estar inscrites en les manifestacions d'histèria, com en el cas de les penitents de la secta jansenista de l'església de Sant Medard de París.

## Referències

* ↑ Garnier M, Delamarre J. Dictionnaire des termes techniques de médecine, 20ème édition 1980, Maloine, Paris, ISBN 9782224004057; p. 287 (en francès)
* ↑ Cuesta Lozano, D; Enríquez Calatrava, V; Rodríguez Sánchez, J; García Cánovas, S; et al «Síndrome neuroléptico maligno: pautas de detección y actuación» (en castellà). XXVII Congreso Nacional de Enfermería en Salud Mental, Documentos CODEM, 2010; Maig 14, pàgs: 12. Arxivat de l'original el 13 de juliol 2019 [Consulta: 26 maig 2020]. Arxivat 13 de juliol 2019 a Wayback Machine.
* ↑ Harvard Health Publising «Heat Stroke (Hyperthermia)» (en anglès). Diseases & Conditions, Harvard Medical School, 2019; Gen, pàgs: 3 [Consulta: 24 maig 2020].
* ↑ Haas, A «Miracles on Trial: Wonders and Their Witnesses in Eighteenth-Century France» (en anglès). Journal of the Western Society for French History, 2010; 38, pp: 111-128. ISSN 2573-5012 [Consulta: 24 maig 2020].

## Bibliografia

* Molina Cabañero, Juan Carlos; de la Torre Espí, Mercedes. Convulsiones (en castellà). A: Protocolos diagnóstico-terapéuticos de Urgencias Pediátricas SEUP-AEP, Ergón, S.A, 2010; 2ª Ed. Cap. 5, pp: 45-50. ISBN 9788484738572 [Consulta: 25 maig 2020]. Arxivat 22 August 2020$^{[Datemismatch]}$ a Wayback Machine.
# Convolvulus lineatus

Convolvulus lineatus és una espècie de planta convolvulàcia.

## Descripció

És una planta perenne de 3-25 cm d'alt, similar a l'espècie Convolvulus cantabrica, densament coberta de pubescència sedosa platejada amb un rizoma curt llenyós i diverses tiges herbàcies. Fulles alternes, linears, de fins a 8 cm de llargada. Flors solitàries o en grups. Com totes les convulvulàcies té 2 bràctees diminutes en el peduncle. Corol·la radiada, de 12-25 mm de llargada i uns 2-3 cm d'amplada, rosa. Fruit en càpsula.

## Distribució i hàbitat

Distribuïda per la regió mediterrània i Europa meridional. Habita en pendents secs sobre cal o lava.

## Taxonomia

Convolvulus lanuginosus va ser descrita per Linnaeus i publicat a Systema Naturae, Editio Decima 2: 923. 1759.

### Etimologia

Convolvulus: nom del gènere que prové del llatí convolvere, que significa "enredar".
lineatus: epítet específic llatí que significa "linear".

### Sinonímia

* Convolvulus spicifolius Desr.
* Convolvulus besseri Spreng.
* Convolvulus gerardi Roem. & Schult.
* Convolvulus intermedius Loisel.
* Convolvulus nitens K. Koch
* Convolvulus suendermannii Bornm.

## Referències

* ↑ Bayer, E.; Buttler K.P., Finkenzeller X., Grau J.. Plantas del Mediterráneo. Barcelona:Blume, 1989. ISBN 84-7031-629-X.
* ↑ «Convolvulus lineatus». Tropicos.org. Missouri Botanical Garden. [Consulta: 9 abril 2014].
* ↑ En Flora de Canarias
* ↑ En Epítetos Botánicos
* ↑ Convolvulus lineatus en The Plant List

## Bibliografia

* Flora of China Editorial Committee. 1995. Flora of China (Gentianaceae through Boraginaceae). 16: 1-479. In C. Y. Wu, P. H. Raven & D. Y. Hong (editors) Fl. China. Science Press & Missouri Botanical Garden Press, Beijing & St. Louis.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
# Colton (Dakota del Sud)

Colton és una població dels Estats Units a l'estat de Dakota del Sud. Segons el cens del 2000 tenia 662 habitants.

## Demografia

Segons el cens del 2000, Colton tenia 662 habitants, 266 habitatges, i 184 famílies. La densitat de població era de 365,1 habitants per km².
Dels 266 habitatges en un 32,7% hi vivien nens de menys de 18 anys, en un 57,9% hi vivien parelles casades, en un 9% dones solteres, i en un 30,5% no eren unitats familiars. En el 27,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,5% tenia menys de 18 anys, un 8,8% entre 18 i 24, un 27,3% entre 25 i 44, un 19,5% de 45 a 60 i un 19,9% 65 anys o més.
L'edat mediana era de 37 anys. Per cada 100 dones de 18 o més anys hi havia 96,1 homes.
La renda mediana per habitatge era de 42.054 $ i la renda mediana per família de 45.139 $. Els homes tenien una renda mediana de 28.958 $ mentre que les dones 22.083 $. La renda per capita de la població era de 18.189 $. Entorn del 3,6% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Colton». American Fact Finder. Oficina del Cens dels Estats Units, 12-01-2010.
# Colton Iverson

Colton Iverson (Aberdeen, 29 de juny de 1989) és un jugador de bàsquet nord-americà. Amb 2.13 metres d'alçada, juga en la posició d'aler pivot.

## Carrera esportiva

Va disputar la NCAA, la lliga universitària nord-americana, amb els Minnesota i els Colorado State. A l'estiu de 2013 signa el seu primer contracte professional, en ser contractat pel Besiktas de la lliga turca. La temporada 2014-15 va fitxar pel Laboral Kutxa Baskonia de la lliga espanyola, i la següent va tornar a Turquia, aquesta vegada al Pinar Karsiyaka. La temporada 2016-17 juga a la lliga israeliana en ser contractat pel Maccabi Tel Aviv, i la temporada 2017-18 torna a l'ACB per jugar al MoraBanc Andorra. Després d'un any a Andorra, la temporada 2018-19 és contractat per l'Iberostar Tenerife.

## Referències

* ↑ Colton Iverson jugador a l'ACB
* ↑ «El Iberostar Tenerife ficha a Colton Iverson» (en castellà). ACB, 16-07-2018 [Consulta: 6 gener 2019]. Arxivat 24 de desembre 2018 a Wayback Machine. «Còpia arxivada». Arxivat de l'original el 2018-12-24. [Consulta: 6 gener 2019].
# Coluche

Michel Gérard Joseph Colucci, de nom artístic Coluche (París, 28 d'octubre de 1944 - Opiá, 19 de juny de 1986), va ser un humorista francès.
Va començar a treballar en cafès-teatre el 1969, però aviat va deixar-ho per a dedicar-se a fer pel·lícules de cinema i aparicions a la televisió. El primer espectacle emés a la televisió, L'histoire d'un mec ('la història d'un paio') el va fer conèixer a tot França. D'origen humil, va fundar els restos du coeur, literalment els restaurants del cor, una associació de voluntaris que recull i prepara menjar calent que es reparteix entre gent sense recursos. Molt estimat pels francesos, el 1981 va iniciar una campanya per a presentar-se com a candidat per a les eleccions presidencials de França, tot i que finalment no va recollir prou suport com per a poder-se presentar. Va morir d'un accident de moto.

## Filmografia

* 1970: Le Pistonné
* 1970: Peau d'Âne
* 1971: Laisse aller, c'est une valse
* 1973: Elle court, elle court la banlieue
* 1973: L'An 01
* 1973: Themroc
* 1973: Le Grand Bazar
* 1976: Les Vécés étaient fermés de l'intérieur
* 1976: L'Aile ou la cuisse
* 1977: Drôles de zèbres
* 1977: Vous n'aurez pas l'Alsace et la Lorraine
* 1980: Inspecteur la bavure
* 1981: Signé Furax
* 1981: Le Maître d'école
* 1982: Elle voit des nains partout !
* 1982: Deux heures moins le quart avant Jésus-Christ
* 1983: Banzaï
* 1983: La Femme de mon pote
* 1983: Tchao, pantin!
* 1984: Le Bon Roi Dagobert
* 1984: La Vengeance du serpent à plumes
* 1985: Sac de nœuds
* 1985: Le Fou de guerre
* 1985: Les Rois du gag

## Enllaços externs

* Foto de Coluche Arxivat 2009-02-27 a Wayback Machine.
* Web oficial de Coluche (francès)
* Les Restos du cœur, web oficial dels restaurants del cor (francès)
# Corey Maggette

Corey Maggette (Melrose Park, 12 de novembre de 1979) de nom complet, Corey Antoine Maggette és un jugador professional de bàsquet estatunidenc que juga als Chicago Bulls de l'NBA. És un davanter petit d'1,98 m, 102 kg, va jugar a bàsquet universitari a la Universitat de Duke, on quan era estudiant de primer any el 1998–99, va fer una mitjana de 10,6 punts i 3,9 rebots per partit i va ser nomenat a l'ACC All-Rookie Team.

## Referències

* ↑ Corey Maggette Stats